Държавен вестник, бр. 55, 2010 г., стр. 17

БРОЙ  55	
Д Ъ Р Ж А В Е Н  В Е С Т Н И К 	
СТР.  17  
Службата, която отправя официалната молба, 
следва да бъде информирана с посочване на 
причините, когато дадена официална молба не 
може да бъде обработена. При предаване към 
друга служба службата, отправяща молбата, 
следва да бъде информирана. 
Член 7
Разходи
Всяка Договаряща държава поема разхо­
дите, които възникват за нейните служби при 
прилагане на този Договор.
Член 8
Защита на данните
Доколкото въз основа на този Договор съ­
гласно националното законодателство се преда­
ват лични данни, при спазване на нормативни 
актове, които са в сила за всяка Договаряща 
държава, се прилагат следните разпоредби: 
1. След запитване от предаващата служба 
получателят уведомява относно използването 
на предадените данни и постигнатите чрез това 
резултати.
2. Използването на данните от получателя 
е допустимо само за посочените в този Дого­
вор цели и при предвидените от предаващата 
служба условия. Извън това, използването е 
допустимо за предотвратяване и преследване 
на престъпления от особена значимост, както 
и за целите на предотвратяване на съществени 
опасности за обществената сигурност.
3. Предаващата служба е длъжна да следи 
за верността на предаваните данни, както и 
за необходимостта и еквивалентността по от­
ношение на преследваната чрез предаването 
на данните цел. Тук следва да се съблюдават 
въведените съгласно съответното национално 
законодателство забрани за предаване на дан­
ни. Предаването на данни не се осъществява, 
когато предаващата служба има основание да 
предполага, че по този начин би била нарушена 
целта на вътрешен нормативен акт или биха 
били накърнени интереси на засегнатите лица, 
които би следвало да бъдат защитавани. Ако 
се окаже, че са предадени неверни данни или 
данни, които не е трябвало да бъдат предавани, 
тогава това трябва да се съобщи незабавно на 
получателя. Той е длъжен незабавно да коригира 
или изтрие данните.
4. Засегнатият трябва да бъде информиран 
при поискаване относно предадените данни 
за личността му, както и за предвиденото 
предназначение. Задължение за информиране 
не съществува, ако преценката покаже, че об­
щественият интерес, в случай че не бъде пре­
доставена информация, е по-голям от интереса 
на засегнатия от това, да бъде информиран. 
Иначе правото на засегнатия да получи ин­
формация за съществуващите за личността му 
данни следва националното законодателство 
на съответната Договаряща държава, на чиято 
държавна територия е изискана информацията.
5. Доколкото действащото спрямо преда­
ващата служба национално законодателство 
по отношение на предадените лични данни 
предвижда определени срокове за заличаването 
им, то предаващата служба следва да обърне 
внимание на получателя върху това. Независимо 
от тези срокове предадените лични данни се 
заличават веднага, щом вече не са необходими 
за целта, за която са били предадени.
6. Предаващата служба и получателят са 
длъжни да документират предаването и полу­
чаването на лични данни.
7. Предаващата служба и получателят са 
длъжни да пазят отговорно предадените лични 
данни от неправомерен достъп, неправомерна 
промяна и неправомерно оповестяване.
Член 9
Смесена комисия
(1) Смесена комисия, която се състои от 
представители на Министерството на труда и 
социалната политика и на Министерството на 
финансите на Република България и на Федерал­
ното министерство на финансите на Федерална 
република Германия, както и на назованите в 
член 3 служби, се събира за първи път 12 ме­
сеца след влизане в сила на Договора, а след 
това по желание на Договарящите държави, но 
не по-малко от веднъж на две години. Целта е 
да бъдат оценени постигнатите въз основа на 
този Договор резултати и да бъдат обсъдени 
всички въпроси по тълкуването или прилага­
нето на Договора. 
(2) Смесената комисия може да покани за 
участие и представители на други национални 
служби, както и служби от други страни – членки 
на Европейския съюз, които са заинтересовани 
от постигане целите на Договора. 
Член 10
Изменение на Договора и Приложения
(1) По взаимно съгласие на Договарящите 
държави по всяко време чрез отделно спора­
зумение Договорът може да бъде променян.
(2) Към този Договор се прилага Приложе­
ние, което определя сферата на компетентност 
на службите по члeн 3, алинея 1, както и 
централните служби по член 3, алинея 2 и е 
неразделна част от Договора. Това Приложение 
може да бъде изменяно чрез размяна на ноти. 
Член 11
Прилагане на Договора
Министерството на труда и социалната 
политика и Министерството на финансите на 
Република България и Федералното министер­
ство на финансите на Федерална република 
Германия се задължават в срок от шест ме­
сеца след влизането в сила на този Договор 
да регламентират прилагането на Договора в 
сферата на техните правомощия.